Ingeborg Levin

Ingeborg Levin on saksalainen fyysikko, joka on kehittänyt menetelmiä kasvihuonekaasujen pitoisuuksien ja lähteiden määrittämiseen.

Levin suoritti maisterin- ja tohtorintutkintonsa Heidelbergin yliopiston ympäristöfysiikan laitoksella. Hän alkoi jo varhain selvittää kasvihuonekaasujen, etenkin hiilidioksidin lähteiden ja nielujen alueellisia eroja sekä sitä, kuinka suuri osuus hiilidioksidista on peräisin ihmisen toiminnasta kuten fossiilisten polttoaineiden polttamisesta. Hän kehitti menetelmän, joka perustuu hiilen radioaktiivisiin isotooppeihin. Levinin kehittämää menetelmää käytetään nykyisin koko maailmassa. Sen avulla Heidelbergistä koottu aikasarja alkaa vuodesta 1976. 1990-luvulta alkaen Levinin ryhmä on mitannut lisäksi metaanin ja typen oksidien pitoisuuksia, tavoitteenaan käyttää myös niitä ihmisen vaikutuksen mittaamiseen.

Levin on johtanut Heidelbergissä hiilen kiertokulkua tutkivaa ryhmää vuosikymmenien ajan. Vuonna 2020 hän sai Euroopan geotieteiden unionin (EGU) myöntämän Alfred Wegener -mitalin.

Lähteet 

Saksalaiset fyysikot
Saksalaiset professorit
1950-luvulla syntyneet
Elävät henkilöt